Babalykie op vullisterrein gevind | Maroela Media
Die liggaam van 'n pasgebore baba is Donderdagoggend by 'n vullisterrein op Caledon in die Wes-Kaap gevind.
Kapt. Gerrit Botes, woordvoerder van die polisie, het gesê haweloses, wat in die vullis rondgekrap het op soek na kos, het op die liggaam afgekom. "Die liggaam was in 'n bloeddeurdrenkte handdoek toegedraai en in 'n vullissak toegebind," het Botes gesê.
"Die baba was ten volle ontwikkel en die naelstring was nog aan die liggaam geheg en daarom vermoed ons dit was 'n geboorte en die ma het die kind in 'n vullisdrom gegooi. Die liggaam is in 'n vrag vullis gevind wat gisteroggend nog daar afgelaai is."
Botes het gesê 'n saak van verberging van geboorte word ondersoek en niemand is nog in hegtenis geneem nie. Enigiemand met meer inligting, word versoek om hul naaste polisiestasie te skakel.
Marius Fransman bedank uit wetgewer
Al wat ek lees in die kommentaar is….
Gebruik beskerming – koop kondome
Dis n geskenkie van bo
….wat het geword van?
Jammer as ek op tone trap maar ek kan nie insien hoe God vir mense n "geskenkie" gee as hulle verkeerd leef nie….
Hierdie gevalle is Mens Gemaakte Origheid-Lustigheid…. ek dink God HUIL oor sulke gebeure – verseker nie "geskenkie van bo"
SKOKKEND….nie eers n hond gooi haar kleintjies weg nie!!!
Dus, my mamma het my saam met gister se vuilgoed weggegooi. Maar…die pyn en die onthou sal Mamma nie kan weggoooi nie. Dit bly brand en brand en brand in haar hart. Tot wanneer…?
Ek huil vir hierdie kleintjies wat hul self nie kan beskerm. Ek vra die Here omverskoning vir die dade gepleeg teenoor Hom en die weggooi-babas. Mag hierdie ma genade vind en haar bekeer tot God en Sy vergifnis afsmeek, want Hy alleen kan red en die sonde uitdelg met Sy bloed. Ek bid vir jou dat jou oe sal oopgaan en berou in jou hart kry en dat jy na die Here toe sal kom en jou sondes bely. (1Johannes 1v9) Die kleinding is veilig by Jesus, vrou. Vir jou kleinding kan niks gedoen word maar vir jou wat in… Lees meer »